Cayetana Guillén Cuervo

**Cayetana Guillén Cuervo**, nada en Madrid o 13 de xuño de 1969, é unha actriz, xornalista e presentadora de televisión española.

## Traxectoria 
É a filla máis nova dos actores Fernando Guillén e Gemma Cuervo, ten dous irmáns, Natalia e o tamén actor Fernando Guillén Cuervo. É licenciada en Ciencias da Información pola Universidade Complutense de Madrid. Está casada co fotógrafo Omar Ayyashi Ramiro (español de orixe palestina), co que ten un fillo chamado Leo.

### Vida profesional 
Os seus inicios profesionais sitúanse na segunda metade da década de 1980, tanto no ámbito da televisión como do teatro. Na pequena pantalla debutou en 1986 cun pequeno papel secundario na serie *Segunda enseñanza*, escrita por Ana Diosdado e dirixida por Pedro Masó. Sobe por primeira vez a un escenario profesional un ano máis tarde no madrileño teatro Alcázar para representar *Coqueluche*, de Roberto Romeu, protagonizada por Mercedes Alonso. Nos seguintes anos compaxina a súa actividade no teatro con aparicións esporádicas en televisión, e debutou finalmente no cine en 1989 ás ordes de Imanol Uribe&nbsp;en*&nbsp;La luna negra.*

Xa na década de 1990, actuou en dúas obras da compañía *Strion, *de&nbsp;Aitana Sánchez-Gijón: xunta Aitana e o seu irmán Fernando en *Entre bobos anda el fuego *(1991) e con Manuel de Blas, en *Thriller imposible *(1992). Logo pasa ás ordes de&nbsp;Adolfo Marsillach&nbsp;na&nbsp;Compañía nacional de teatro clásico, na que interpretou obras de&nbsp;Miguel de Cervantes&nbsp;(*La gran sultana*, 1993) e&nbsp;Lope de Vega&nbsp;(*Fuenteovejuna*, 1993).

Na segunda metade da década abandonou o traballo no teatro, o que coincidiu coa estrea dos seus maiores éxitos no cinema. Participou en&nbsp;*Todo sobre mi madre*, de&nbsp;Pedro Almodóvar; *Más que amor, frenesí*, de Alfonso Albacete e sobre todo protagonizou dous dos máis importantes títulos da filmografía de&nbsp;José Luis Garci: *La herida luminosa* (1997), co seu pai, e *El abuelo* (1998), con&nbsp;Fernando Fernán Gómez&nbsp;de protagonista. Esta película foi nomeada ó&nbsp;Premio Óscar&nbsp;e Cayetana recibiu unha nomeamento ó&nbsp;Premio Goya á mellor actriz protagonista.

En 1998 estréase na súa faceta de presentadora de televisión, labor que mantería ininterrompidamente, polo menos os seguintes 15 anos, sempre na cadea La 2, de Televisión Española, e en espazos culturais ou especificamente enfocados á sétima arte. Desde esa data está á fronte do programa *Versión española*, con proxección dunha película española e posterior entrevista con membros do equipo artístico e técnico. Outros programas inclúen *D-Cale* (2006), *Días de cine* (2008-2011) e *Atención obras* (2013- ), sobre as novidades teatrais.

Nas décadas de 2000 e 2010 mantén unha presenza habitual tanto en cine como en teatro e televisión, neste último caso, compaxinando labores de actriz e de presentadora.

Desde a segunda metade da década de 2000 é, ademais, columnista do diario *El Mundo*.

## Filmografía 
### Películas 
### Series de televisión 
### Programas de televisión 
### Teatro 
## Premios 
* Medalla do Círculo de Escritores Cinematográficos á mellor actriz por *O avó*.
* Premio na Mostra de Cine de Valencia á mellor interpretación feminina por *Hazlo por mí.*
* Premio Ercilla Revelación de Teatro por *Entre bobos anda el juego*.

## Notas 
## Véxase tamén 
### Ligazóns externas 
* 
* Sitio oficial de Cayetana Guillén Cuervo.
* Sitio oficial do programa de TVE *Versión española*.